paragraph_text: McCarthy je bio jedan od prvih pobornika primjene matematičke logike za umjetnu inteligenciju. 1958. je predložio tzv. Advice Taker koji je inspirirao kasniji rad na programiranju zasnovanom za pitanjima-odgovorima i logici. Izmislio je programski jezik Lisp te objavio njegov dizajn u Communications of the ACM 1960. Potpomogao je stvaranje projekta MAC na MIT-u, ali je napustio MIT kako bi na Stanfordskom sveučilištu 1962. pomogao osnivanje Laboratorija za umjetnu inteligenciju na Stanfordu, prijateljskog rivala projektu MAC.